അശാസ്ത്രീയമയ പരിഷ്കാരങ്ങളുടെ ദുരിതമേറി തിരുവനന്തപുരം മെഡിക്കല് കോളേജ്. അശാസ്ത്രീയമയ പരിഷ്കാരങ്ങളുടെ ദുരിതമേറി തിരുവനന്തപുരം മെഡിക്കല് കോളേജ്. കഴിഞ്ഞ ഒന്നര വര്ഷത്തിലേറെയായി കൊവിഡ് കാരണം നിയന്ത്രണം ഏര്പ്പെടുത്തിയിരുന്നയിടത്തെ അത്യാഹിത വിഭാഗത്തില് എത്തുന്നവര്ക്ക് ആവശ്യത്തിന് ട്രോളിയോ മറ്റ് സൗകര്യങ്ങളോ ഇല്ല. ആശുപത്രി വികസന പ്രവര്ത്തനത്തിന് വേണ്ടിയുള്ള മാസ്റ്റര്പ്ലാന്റെ ഒന്നാംഘട്ടം ഇഴഞ്ഞു നീങ്ങുകയാണ്. മാസ്റ്റര്പ്ലാന് നടപ്പിലാക്കുന്നതിന് വേണ്ടിയുള്ള നോഡല് ഓഫീസറുടെ നിസഹകരണം കൊണ്ടായിരുന്നു മാസ്റ്റര്പ്ലാന് ഇഴയുന്നത്. ഇയാളെ തന്നെ സൂപ്രണ്ട് ആയി നിയമിച്ചതോടെ വികസന പ്രവര്ത്തനം വീണ്ടും താളം തെറ്റിയ അവസ്ഥയിലുമാണ്. അശാസ്ത്രീയമായ റോഡ് പരിഷ്കാരം കാരണവും രോഗികള് ദുരിതം അനുഭവിക്കുന്നു. ഇത് കാരണം അത്യാഹിത വിഭാഗത്തിന് മുമ്ബില് എന്നും ഗതാഗതക്കുരിക്ക് സൃഷ്ടിക്കുന്നതും രോഗികള്ക്ക് ദുരിതകമാകുന്നു. റോഡിന്റെ നടുക്ക് കോണ്ഗ്രേറ്റ് ബ്ലോക്ക് ഇട്ട് 2, വശങ്ങളിലും ബൈക്ക് പാര്ക്കിംഗ് അനുവദിച്ചതോടെ അപകടങ്ങളും വര്ദ്ധിച്ചു. അത്യാഹിത വിഭാഗത്തിലെ പ്രശ്നം പരിഹരിക്കാന് വേണ്ടിയാണ് ഒരു വര്ഷം മുന്പ് മുഖ്യമന്ത്രി പുതിയ അത്യാഹിത വിഭാഗം ഉദ്ഘാടനം ചെയ്തത്. പല പ്രാവശ്യം നിലവിലെ അത്യാഹിത വിഭാഗം പുതിയതിലേക്ക് മാറ്റാന് ശ്രമിച്ചപ്പോള് നിലവിലെ സൂപ്രണ്ടും അന്നത്തെ മാസ്റ്റര് പ്ലാന് നോഡല് ഓഫീസറുമായിരുന്ന ആള് ഓരോ കാരണം പറഞ്ഞ് അത്യാഹിത വിഭാഗം മാറ്റാന് സമ്മതിച്ചിരുന്നില്ല. അത്യാഹിത വിഭാഗത്തിലെ വിഭാഗത്തിലെ പ്രശ്നത്തിന് ശാശ്വത പരിഹാരം കാണാന് എമര്ജന്സി മെഡിസിന് കീഴില് പുതിയ സ്ഥലത്തേക്ക് മാറ്റുക തന്നെ വേണം. അതിന് അവസരം ഉണ്ടാക്കാത്ത തരത്തില് നീട്ടി കൊണ്ട് പോകുകയാണ്. അവിടെ 8 ഓപ്പറേഷന് തീയറ്ററുകളുള്ള സ്യൂട്ടുകള് ഉള്ളത് പ്രവര്ത്തിപ്പിക്കാന് സാധിക്കുന്നില്ല. അടച്ചിട്ടു. എസിയും പല ഉപകരണങ്ങളും ഫംഗസ് പിടിച്ച അവസ്ഥയാണ്. അത് തുറന്ന് പ്രവര്ത്തിപ്പിക്കാന് ശ്രമിച്ചപ്പോഴെല്ലാം ഇപ്പോഴത്തെ സൂപ്രണ്ട് തടസം നില്ക്കുകയായിരുന്നു. ഇദ്ദേഹം തന്നെ സൂപ്രണ്ട് ആയി വന്നതോടെ ഇപ്പോള് ഇത് തുറക്കുകയോ, ഓപ്പറേഷന് തീയറ്ററുകള് പ്രവര്ത്തന സജ്ജമാക്കുയോ ചെയ്യാനിടയില്ല.